З расейскіх жанчын можна ўзгадаць Кацярыну Брашко-Брашкоўскаю, заснавальніцу партыі эсэраў, ці Марыю Спірыдонаву — адну з кіраўнікоў партыі левых эсэраў. Жанчыны, якія былі актыўнымі ў палітыцы на пачатку 20 стагодзьдзя, былі рознымі па саслоўнаму паходжаньню, жыцьцёвым укладам, узросьце. Некаторыя зь іх былі вельмі прыгожыя, некаторыя — ня вельмі. Між імі, аднак, больш падобнага. Падобным я бы вызначыла лес гэтых жанчын — ён ва ўсіх быў трагічным, хоць і ў кожнай па-свойму. І ня толькі, так бы мовіць, у жаночым пляне, без каханых, нармальных сем’яў, дзяцей, а і ў агульначалавечым пляне.